ข้อบัญญัติองค์การบริหารส่วนตำบลบางเตยข้อบัญญัติองค์การบริหารส่วนตำบลบางเตยเรื่องการควบคุมการเลี้ยงหรือปล่อยสัตว์พ.ศ. ๒๕๖๐[๑] โดยที่เป็นการสมควรตราข้อบัญญัติองค์การบริหารส่วนตำบลบางเตยว่าด้วยการควบคุมการเลี้ยงหรือปล่อยสัตว์ ในเขตองค์การบริหารส่วนตำบลบางเตยอาศัยอำนาจตามความในมาตรา๖๗ (๓) และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๒๙ แห่งพระราชบัญญัติการสาธารณสุข พ.ศ. ๒๕๓๕องค์การบริหารส่วนตำบลบางเตยโดยความเห็นชอบของสภาองค์การบริหารส่วนตำบลบางเตยและนายอำเภอสามพรานจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลบางเตยเรื่อง การควบคุมการเลี้ยงหรือปล่อยสัตว์ พ.ศ. ๒๕๖๐ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลบางเตยนับแต่วันที่ได้ประกาศโดยเปิดเผยณ ที่ทำการองค์การบริหารส่วนตำบลบางเตยข้อ๓ นับแต่วันที่ข้อบัญญัตินี้มีผลบังคับใช้ให้ยกเลิกข้อบัญญัติองค์การบริหารส่วนตำบลเรื่อง การควบคุมการเลี้ยงสัตว์หรือปล่อยสัตว์ พ.ศ. ๒๕๔๘บรรดาข้อบัญญัติระเบียบ ประกาศหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้ใบรับรอง หมายความว่าใบรับรองรูปพรรณสัณฐานและหรือการกระทำเครื่องหมายระบุตัวสัตว์ ภาพถ่ายอุปกรณ์ติดตามตัวสัตว์ ซึ่งออกโดยสถานพยาบาลสัตว์ที่ได้รับอนุญาตตามกฎหมายว่าด้วยสถานพยาบาลสัตว์การจดทะเบียนสัตว์ หมายความว่าการนำสัตว์หรือใบรับรอง แจ้งต่อพนักงานเจ้าหน้าที่เพื่อบันทึกรายละเอียดประวัติการฉีดวัคซีน การทำหมันและอื่น ๆที่เกี่ยวข้องกับสัตว์พร้อมจัดทำบัตรประจำตัวสัตว์การเลี้ยงสัตว์ หมายความว่าการมีสัตว์ไว้ในครอบครองและดูแลเอาใจใส่บำรุงรักษาตลอดจนให้อาหารเป็นอาจิณการปล่อยสัตว์ หมายความว่า การสละการครอบครองสัตว์หรือปล่อยสัตว์อยู่นอกสถานที่เลี้ยง โดยปราศจากการควบคุมเขตควบคุมการเลี้ยงสัตว์ หมายความว่า เขตที่เจ้าของบ้านหรือเจ้าของสัตว์ที่เจ้าบ้านยินยอมให้สัตว์พักอาศัยต้องนำสัตว์ไปขึ้นทะเบียนและปฏิบัติตามข้อบัญญัตินี้สถานที่เลี้ยงสัตว์ หมายความว่า คอกสัตว์ กรงสัตว์ที่ขังสัตว์ หรือสถานที่ในลักษณะอื่นที่ใช้ในการควบคุมสัตว์ที่เลี้ยงเจ้าของสัตว์ หมายความรวมถึงผู้ครอบครองสัตว์ด้วยสุนัขควบคุมพิเศษ หมายความว่าสุนัขสายพันธ์ที่ดุร้าย เช่น รอทไวเลอร์ พิทบลูเทอเรีย บลูเทอเรีย บางแก้วฟล่าบราซิลเรียโร หรือตามที่เจ้าพนักงานท้องถิ่นกำหนดและให้หมายความรวมถึงสุนัขที่มีประวัติทำร้ายคน หรือพยายามทำร้ายคนที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้เจ้าพนักงานท้องถิ่น หมายความว่านายกองค์การบริหารส่วนตำบลบางเตยพนักงานเจ้าหน้าที่ หมายความว่าข้าราชการหรือพนักงานส่วนท้องถิ่นซึ่งได้รับการแต่งตั้งจากเจ้าพนักงานท้องถิ่นเพื่อปฏิบัติการให้เป็นไปตามข้อบัญญัตินี้เจ้าพนักงานสาธารณสุข หมายความว่าเจ้าพนักงานซึ่งได้รับการแต่งตั้งให้ปฏิบัติการตามพระราชบัญญัติการสาธารณสุข พ.ศ.๒๕๓๕ข้อ๕ ให้นายกองค์การบริหารส่วนตำบลบางเตยรักษาการตามข้อบัญญัตินี้และให้มีอำนาจออกข้อบังคับระเบียบ คำสั่ง ประกาศ เพื่อปฏิบัติให้เป็นไปตามข้อบัญญัตินี้หมวด ๑บททั่วไป ข้อ๖ เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสัตว์ ให้พื้นที่ในเขตองค์การบริหารส่วนตำบลบางเตยเป็นเขตควบคุมการเลี้ยงหรือปล่อยสัตว์ดังต่อไปนี้(๑)สุนัข(๒)แมว(๓)โค(๔)กระบือ(๕)นก(๖)สัตว์มีพิษและสัตว์ดุร้ายต่าง ๆ(๗)สัตว์น้ำควบคุมตามกฎกระทรวงกำหนดกิจการการเพาะเลี้ยงสัตว์น้ำให้เป็นกิจการการเพาะเลี้ยงสัตว์น้ำควบคุมพ.ศ. ๒๕๕๙ให้เจ้าพนักงานท้องถิ่นมีอำนาจกำหนดประเภทและชนิดสัตว์ที่ต้องควบคุมการเลี้ยงเพิ่มเติม ทั้งนี้โดยอาจควบคุมการเลี้ยงเฉพาะในเขตท้องที่หนึ่งหรือเต็มพื้นที่องค์การบริหารส่วนตำบลบางเตยข้อ๗ ห้ามมิให้ผู้ใดเลี้ยงหรือปล่อยสัตว์ที่ต้องควบคุมตามข้อ๖ ในที่หรือทางสาธารณะในเขตองค์การบริหารส่วนตำบลบางเตยโดยเด็ดขาดหมวด ๒การจดทะเบียนสัตว์ ข้อ๘ เจ้าของสัตว์มีหน้าที่ต้องนำสัตว์หรือใบรับรองแล้วแต่กรณี ไปยื่นขอจดทะเบียนต่อพนักงานเจ้าหน้าที่ ณ กองสาธารณสุขและสิ่งแวดล้อมองค์การบริหารส่วนตำบลบางเตย ภายใน ๙๐ วันนับแต่วันที่สัตว์เกิด หรือภายใน ๓๐วันนับแต่วันที่นำสัตว์มาเลี้ยงในเขตองค์การบริหารส่วนตำบลบางเตยข้อ๙ เมื่อพนักงานเจ้าหน้าที่ได้ตรวจสอบความสมบูรณ์ของคำขอจดทะเบียนแล้วปรากฏว่าหลักฐานถูกต้องให้ออกบัตรประจำตัวตามแบบที่เจ้าพนักงานท้องถิ่นกำหนดข้อ๑๐ กรณีดังต่อไปนี้ให้เจ้าของสัตว์มีหน้าที่ดำเนินการภายใน ๓๐ วัน(๑)เมื่อมีการย้ายที่อยู่ของสัตว์ไม่ว่าจะเป็นการย้ายเข้าในเขตหรือย้ายออกนอกเขตองค์การบริหารส่วนตำบลบางเตยให้แจ้งพนักงานเจ้าหน้าที่ ณกองสาธารณสุขและสิ่งแวดล้อมองค์การบริหารส่วนตำบลบางเตย หรือสถานที่อื่นใดตามที่เจ้าพนักงานท้องถิ่นกำหนด(๒)เมื่อบัตรประจำตัวสัตว์สูญหายหรือชำรุดในสาระสำคัญ ให้แจ้งพนักงานเจ้าหน้าที่ ณกองสาธารณสุขและสิ่งแวดล้อม องค์การบริหารส่วนตำบลบางเตยหรือสถานที่อื่นใดตามที่เจ้าพนักงานท้องถิ่นกำหนด เพื่อทำบัตรใหม่(๓)ในกรณีสุนัขซึ่งไม่ใช่สุนัขควบคุมพิเศษทำร้ายคนหรือพยายามทำร้ายคนให้แจ้งพนักงานเจ้าหน้าที่ณ กองสาธารณสุขและสิ่งแวดล้อมองค์การบริหารส่วนตำบลบางเตยหรือสถานที่อื่นใดตามที่เจ้าพนักงานท้องถิ่นกำหนดเพื่อเปลี่ยนสาระสำคัญของบัตรประจำตัวสัตว์ในกรณีที่สุนัขทำร้ายคนให้แจ้งพนักงานเจ้าหน้าที่ณ กองสาธารณสุขและสิ่งแวดล้อมองค์การบริหารส่วนตำบลบางเตยหรือสถานที่อื่นใดตามที่เจ้าพนักงานท้องถิ่นกำหนดไว้โดยไม่ชักช้าข้อ๑๑ ในกรณีที่สัตว์ขึ้นทะเบียนไว้แล้วตายเจ้าของสัตว์มีหน้าที่ต้องแจ้งต่อพนักงานเจ้าหน้าที่ภายใน ๓๐วันนับแต่วันที่สัตว์ตายข้อ๑๒ ในกรณีที่สัตว์ขึ้นทะเบียนไว้แล้วสูญหายให้เจ้าของสัตว์มีหน้าที่ต้องแจ้งต่อพนักงานเจ้าหน้าที่ภายใน ๓วันนับแต่วันที่สัตว์สูญหายหากเจ้าของสัตว์พบสัตว์ที่หายแล้วต้องแจ้งต่อพนักงานเจ้าหน้าที่ภายใน ๓วันนับแต่วันพบสัตว์ข้อ๑๓ การแจ้งตามข้อ ๑๐ ข้อ ๑๑ และข้อ๑๒ เจ้าของสัตว์อาจแจ้งทางไปรษณีย์ลงทะเบียนหรือวิธีการอื่นใด ทั้งนี้ตามหลักเกณฑ์ที่เจ้าพนักงานท้องถิ่นกำหนดหมวด ๓การควบคุมการเลี้ยงสัตว์ ข้อ๑๔ การเลี้ยงสัตว์ให้เจ้าของสัตว์มีหน้าที่ต้องปฏิบัติดังต่อไปนี้(๑)จัดให้มีสถานที่เลี้ยงสัตว์ที่มั่นคงแข็งแรงตามความเหมาะสมแก่ประเภทและชนิดของสัตว์โดยมีขนาดเพียงพอมีระบบการระบายน้ำและกำจัดสิ่งปฏิกูลให้ถูกสุขลักษณะ(๒)รักษาสถานที่เลี้ยงสัตว์ให้สะอาดอยู่เสมอจัดเก็บสิ่งปฏิกูลให้ถูกสุขลักษณะเป็นประจำไม่ปล่อยให้เป็นที่สะสมจนเกิดกลิ่นเหม็นรบกวนผู้ที่อยู่บริเวณใกล้เคียง(๓)ต้องจัดให้มีการฉีดวัคซีนสัตว์จากสัตวแพทย์หรือผู้ได้รับมอบหมายเป็นหนังสือจากสัตวแพทย์หรือผู้ประกอบการโรคสัตว์ตามกำหนดเวลากรณีสุนัขต้องนำสัตว์ที่มีอายุระหว่าง๒ - ๔ เดือน ไปฉีดวัคซีนครั้งแรกและได้รับการฉีดวัคซีนครั้งต่อไปตามระยะเวลาที่กำหนดในใบรับรองการฉีดวัคซีนกรณีสัตว์ควบคุมอื่นต้องให้ได้รับการฉีดวัคซีนตามระยะเวลาที่กำหนดในกฎกระทรวง(๔)เมื่อสัตว์ตายลงเจ้าของสัตว์จะต้องกำจัดซากสัตว์และมูลสัตว์ให้ถูกสุขลักษณะเพื่อป้องกันมิให้เป็นแหล่งเพาะพันธุ์แมลงหรือสัตว์นำโรคทั้งนี้ โดยวิธีที่ไม่ก่อเหตุรำคาญจากกลิ่นควันและไม่เป็นเหตุให้เกิดการปนเปื้อนของแหล่งน้ำ(๕)จัดให้มีการสร้างภูมิคุ้มกันโรคในสัตว์เพื่อป้องกันอันตรายจากโรคติดต่อสัตว์มาสู่คน(๖)ให้เลี้ยงสัตว์ภายในสถานที่เลี้ยงสัตว์ของตนไม่ปล่อยให้สัตว์อยู่นอกสถานที่เลี้ยงสัตว์โดยปราศจากการควบคุมกรณีเป็นสัตว์ดุร้ายจะต้องเลี้ยงในสถานที่หรือกรงที่บุคคลภายนอกเข้าไปไม่ถึงตัวสัตว์และมีป้ายเตือนให้ระมัดระวังโดยสังเกตได้อย่างชัดเจน(๗)ไม่นำสัตว์เลี้ยงออกมานอกสถานที่เลี้ยงสัตว์ของตนเว้นแต่เฉพาะเพื่อการเคลื่อนย้ายสัตว์ และได้ปฏิบัติตามคำสั่งของเจ้าพนักงานท้องถิ่น(๘)ควบคุมดูแลสัตว์ของตนมิให้ก่ออันตรายหรือรำคาญแก่ผู้อื่นไม่ก่อให้เกิดมลพิษต่อสิ่งแวดล้อม(๙)ปฏิบัติการอื่นใดตามคำแนะนำของเจ้าพนักงานสาธารณสุขคำสั่งเจ้าพนักงานท้องถิ่นรวมทั้งข้อบังคับ ระเบียบและคำสั่งขององค์การบริหารส่วนตำบลบางเตยข้อ๑๕ การเลี้ยงสัตว์ซึ่งดำเนินกิจการในลักษณะของฟาร์มเลี้ยงสัตว์ หรือเลี้ยงสัตว์เป็นจำนวนมากเจ้าของสัตว์ต้องปฏิบัติตามหลักเกณฑ์และเงื่อนไขตามข้อ ๖ อย่างเคร่งครัดเพื่อการดูแลสภาพหรือสุขลักษณะของสถานที่เลี้ยงสัตว์ และต้องปฏิบัติตามมาตรการเพื่อป้องกันอันตรายจากเชื้อโรคหรือเหตุรำคาญอันเกิดจากการเลี้ยงสัตว์ดังนี้(๑)สถานที่เลี้ยงสัตว์ให้ถูกสุขลักษณะของอาคารและเป็นไปตามมาตรฐานฟาร์มหรือตามคำแนะนำของคณะกรรมการสาธารณสุข(๒)ให้ดูแลสภาพและสุขลักษณะของสถานที่เลี้ยงสัตว์ มิให้มีจำนวนเกินสมควรจนเป็นเหตุให้เสื่อมหรืออาจเป็นอันตรายต่อสุขภาพ(๓)ต้องจัดให้มีระบบบำบัดน้ำเสียก่อนปล่อยสู่ธรรมชาติหรือแหล่งน้ำ ทางน้ำลำคลองแม่น้ำ เป็นต้น มิให้ส่งผลกระทบต่อสุขภาพและสิ่งแวดล้อม(๔)ต้องจัดหาที่รองรับขยะ ปฏิกูลและมูลฝอย ตลอดจนกำจัดขยะ ปฏิกูลมูลฝอยให้ถูกสุขลักษณะมิให้ส่งผลกระทบต่อสุขภาพและสิ่งแวดล้อม(๕)ต้องทำความสะอาดสถานที่เลี้ยงสัตว์ สถานที่เพาะเลี้ยงและบริเวณโดยรอบไม่ให้เป็นแหล่งสะสมเชื้อโรค แมลง ยุง หรือสัตว์นำโรคอื่น ๆตลอดจนวัสดุ อุปกรณ์ เครื่องมือ ให้เป็นระเบียบเรียบร้อยเสมอ(๖)จัดให้มีระบบการป้องกันเหตุรำคาญจากกลิ่น เสียง แสง รังสี ความร้อนสิ่งมีพิษความสั่นสะเทือน ฝุ่น ละออง เขม่า เถ้าหรือกรณีอื่นใดจนเป็นเหตุให้เสื่อมหรือเป็นอันตรายต่อสุขภาพ(๗)ต้องปฏิบัติตามคำแนะนำของเจ้าพนักงานท้องถิ่น เจ้าพนักงานสาธารณสุขหมวด ๔อำนาจหน้าที่ของพนักงานเจ้าหน้าที่เจ้าพนักงานท้องถิ่นและเจ้าพนักงานสาธารณสุข ข้อ๑๖ เพื่อปฏิบัติการให้เป็นไปตามข้อบัญญัตินี้ให้เจ้าพนักงานท้องถิ่นและเจ้าพนักงานสาธารณสุขมีอำนาจดังต่อไปนี้(๑)มีหนังสือเรียกบุคคลใด ๆ มาให้ถ้อยคำหรือแจ้งข้อเท็จจริง หรือทำคำชี้แจงเป็นหนังสือหรือให้ส่งเอกสารหลักฐานใดเพื่อตรวจสอบ หรือเพื่อประกอบการพิจารณา(๒)เข้าไปในสถานที่ใด ๆ ในระหว่างพระอาทิตย์ขึ้นและพระอาทิตย์ตกหรือในเวลาทำการเพื่อตรวจสอบ หรือควบคุมเพื่อเป็นไปตามข้อบัญญัติและให้มีอำนาจสอบถามข้อเท็จจริงหรือเรียกหนังสือ หรือหลักฐานที่เกี่ยวข้องจากเจ้าของหรือผู้ครอบครองสถานที่นั้น(๓)แนะนำให้เจ้าของหรือผู้ครอบครองสัตว์ปฏิบัติให้ถูกต้องตามเงื่อนไขหรือข้อบัญญัตินี้ข้อ๑๗ ให้เจ้าพนักงานท้องถิ่นมีอำนาจแต่งตั้งข้าราชการหรือพนักงานส่วนท้องถิ่นเพื่อให้ปฏิบัติหน้าที่ตามมาตรา๔๔ แห่งพระราชบัญญัติการสาธารณสุข พ.ศ. ๒๕๓๕และปฏิบัติให้เป็นไปตามข้อบัญญัตินี้ในเขตอำนาจขององค์การบริหารส่วนตำบลบางเตยในเรื่องใดหรือทุกเรื่องก็ได้ข้อ๑๘ ในกรณีที่เจ้าพนักงานท้องถิ่นพบสัตว์ในที่หรือทางสาธารณะอันเป็นการฝ่าฝืนข้อ๗ โดยไม่ปรากฏเจ้าของ ให้เจ้าพนักงานท้องถิ่นมีอำนาจกักสัตว์ดังกล่าวไว้เป็นเวลาอย่างน้อย๓๐ วัน เมื่อพ้นกำหนดแล้วยังไม่มีผู้ใดมาแสดงหลักฐานการเป็นเจ้าของเพื่อรับสัตว์คืนให้สัตว์นั้นตกเป็นขององค์การบริหารส่วนตำบลบางเตยแต่ถ้าการกักสัตว์ไว้อาจก่อให้เกิดอันตรายแก่สัตว์นั้น หรือสัตว์อื่นหรือต้องเสียค่าใช้จ่ายเกินสมควรเจ้าพนักงานท้องถิ่นจะจัดการขายหรือขายทอดตลาดสัตว์นั้นตามควรแก่กรณีก่อนถึงกำหนดเวลาดังกล่าวก็ได้เงินที่ได้จากการขายหรือขายทอดตลาดเมื่อได้หักค่าใช้จ่ายในการขายทอดตลาดและค่าเลี้ยงดูสัตว์แล้วให้เก็บรักษาไว้แทนสัตว์ในกรณีที่มิได้มีการขายหรือขายทอดตลาดสัตว์ตามวรรคหนึ่งและเจ้าของสัตว์มาขอรับสัตว์คืนภายในกำหนดเวลาตามวรรคหนึ่งเจ้าของสัตว์ต้องเป็นผู้เสียค่าใช้จ่ายสำหรับการเลี้ยงดูสัตว์ให้แก่องค์การบริหารส่วนตำบลบางเตยตามจำนวนที่ได้จ่ายจริงด้วยในกรณีที่ปรากฏว่าสัตว์ที่เจ้าพนักงานท้องถิ่นพบนั้นเป็นโรคติดต่ออันอาจเป็นอันตรายต่อประชาชนให้เจ้าพนักงานท้องถิ่นมีอำนาจทำลายหรือจัดการตามที่เห็นสมควรได้หมวด ๕บทกำหนดโทษ ข้อ๑๙ ผู้ใดฝ่าฝืนหรือไม่ปฏิบัติตามข้อบัญญัตินี้ต้องระวางโทษตามที่กำหนดไว้ในบทกำหนดโทษแห่งพระราชบัญญัติการสาธารณสุข พ.ศ. ๒๕๓๕ข้อ๒๐ บรรดาค่าธรรมเนียม ค่าปรับรายได้อื่น ๆ ตามข้อบัญญัตินี้ให้เป็นรายได้ขององค์การบริหารส่วนตำบลบางเตยประกาศ ณ วันที่ ๒๗มีนาคม พ.ศ. ๒๕๖๐วิทยา ชิวค้านายกองค์การบริหารส่วนตำบลบางเตยภวรรณตรี/จัดทำ๒๙ พฤศจิกายน๒๕๖๐ปวันวิทย์/ตรวจ๒๖ ธันวาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๘๗ ง/หน้า ๒๒๔/๒๓ พฤศจิกายน ๒๕๖๐